SA Stamboek se Elite-toekennings vereer top telers - AgriOrbit
Home Agri News Local SA Stamboek se Elite-toekennings vereer top telers
SA Stamboek se Elite-toekennings vereer top telers
Die Elite stoettelers van die jaar in die onderskeie kategorië saam met die borge is agter van links Leon Vos, Vleissentraal, Russel Clark, AJ Schoonwinkel, Willem Naudé en Pierre van Rooyeb, Sa Stamboek. Voor is Kobus Hendriks, Tina de Jager en Gawie Naudé
Die Standard Bank SA Stamboek Elite-prysuitdelingsdinee is jaarliks een van die hoogtepunte van die Bloemskou-week. Vanjaar se geleentheid is op 3 Mei by Leopards en Lace in Bloemfontein gehou. Tydens dié geleentheid is toppresteerders binne die veebedryf met verskeie toekennings vereer.
Een van die hoogtepunte van die aand is die aankondiging van die Vleissentraal SA Stamboek se Stoetteler van die Jaar-toekennings.
Streek- en nasionale wenners word aangewys op grond van punte wat ’n onafhanklike paneel kundiges ná plaasbesoeke toegeken het. Die volgende telers en kuddes het in die onderskeie kategorieë toekennings ontvang:
Leon Vos en Pierre van Rooyen oorhandig die toekenning vir Elite 2016 Wildkudde van die jaar aan Tina de Jager van Valley Venture-wildboerdery.
Leon Vos en Pierre van Rooyen oorhandig die toekenning vir •	Elite 2016 Logix Melk Genetiese suiwelkudde van die jaar Kobus Hendriks van Inovula (Edms) Bpk
Leon Vos en Pierre van Rooyen oorhandig die toekenning vir Elite 2016 Perde-stoetkudde van die jaar aan Willem en Gawie Naudé van die Miniatuurperd-stoet van Eduan boerdery.
Leon Vos, Japie van der Westhuizen en Mike Mouton, Delaval, oorhandig die toekenning vir Elite 2016 Suiwel-stoetkudde van die jaar aan AJ Schoonwinkel (tweede van links)
Claudia Falch van Deltamune oorhandig die toekenning vir •	Elite 2016 Logix Melk Genetiese suiwelkudde van die jaar aan Kobus Hendriks van Inovula
Leon Vos en Pierre van Rooyen oorhandig die toekenning vir •	Elite 2016 Vleisbees-stoetkudde van die jaar aan Russel Clark van Dordrecht.
Altesaam vyf bulle is vanjaar met Veeplaas SA Stamboek Elite 2015 platinumbul-toekennings vereer.
Herman Labuschagne, SA Stamboek en Albert Loubser, Veeplaas oorhandig 'n Veeplaas SA Stamboek Elite 2016 platinumbul-toekenning aan Pieter van Deventer van die Van-Dev Beefmaster-stoet.
Herman Labuschagne, SA Stamboek en Albert Loubser, Veeplaas oorhandig twee Veeplaas SA Stamboek Elite 2016 platinumbul-toekennings aan DF Fyfer van Bhetjane Ngunis
Herman Labuschagne, SA Stamboek en Albert Loubser, Veeplaas oorhandig 'n Veeplaas SA Stamboek Elite 2015 platinumbul-toekenning aan Loutjie Campher van Lourmotta Angus-stoet
Herman Labuschagne, SA Stamboek en Albert Loubser, Veeplaas oorhandig 'n Veeplaas SA Stamboek Elite 2015 platinumbul-toekenning aan Jan Pienaar van Nosa Bonsmara-stoet.
Nog ’n hoogtepunt van die aand is die aankondiging van die Unistel SA Stamboek ontwikkelende stoetteler van die jaar en die Farmer’s Weekly SA Stamboek Elite 2015 mentor-teler van die jaar.
Die Unistel SA Stamboek ontwikkelende stoetteler van die jaar-toekenning word gemaak aan ’n ontwikkelende stoetteler wat werklik gegroei en ontwikkel het tot ’n volwaardige stoetteler. Gaarekure Kleinjan Gasekoma van die Gasekoma Braunvieh-stoet het die toekenning vanjaar ontvang.
Die Farmer’s Weekly SA Stamboek Elite 2015 mentor-teler van die jaar-toekenning gaan aan ’n bestaande stoetteler wat ’n betekenisvolle bydrae tot die opheffing van ’n boer of boere in die ontwikkelende sektor lewer. Die toekenning is vanjaar deur Nico Harris van die Nguni Vriendschap-boerdery ontvang.
Die volgende Landbouweekblad SA Stamboek Elite 2016 platinumkoei-toekennings is gemaak:
• Angus: Geluksbron Angus-stoet – dr Jan de Wet
• Afrikaner: Grootkuil Afrikaner-stoet – Pierre-André Cronjé
• Ankole: Rensbou Ankole-stoet – Dail van Rensburg
• Romagnola: Rensbou Ramagnola-stoet – Dail van Rensburg
• Beefmaster: Nootverwag-stoetery – Kerneels Jansen van Rensburg
• Bonsmara: FUZ Bonsmaras – Neels de Villiers
• Bonsmara Namibië: Hartebeestloop-stoet – dr Joggie Briedenhann
• Charolais: Rosnec Charolais-stoet – Andrew Schaefer
• Drakensberger: Rouvus Drakensbergers – Gawie Roux
• Hereford: Wilkloof-boerdery BK – Willie Groenewald
• Nguni: Magaramombe Nguni-stoet – Auvinus Martens
• South Devon: Winston South Devon-stoet – John Miller
• Sussex: Faurzyl Sussex-stoet – Theo van Zyl (Snr)
• Tuli: Nonnie-stoetery – Cornelis Rautenbach
Die ontvangers van Landbouweekblad SA Stamboek Elite 2016 platinumkoei-toekennings saam met Chris Burgess, redakteur van Landbouweeblad.
Vir die Vleissentraal SA Stamboek Elite 2016 bulgroeitoetsklas word bulle volgens streng prestasiekriteria gekies. Die topbul word dan op die Bloemskou deur interras-beoordelaars beoordeel.
• Angus (rooi): Lusan Premium Angus – Rudi Buys
• Angus (swart): Fredericksburg-landgoed – Bob Hobson
• Braunvieh: Eduan-boerdery – Gawie en Willem Naudé
• Dexter: JJ Daffue & Seun – Johan en Pieter Daffue
• Drakensberger: GW Roux – Gawie en Frik Roux
• Pinzgauer: Bertie van Zyl (Edms) Bpk – Paul Bester
• Pinz²yl: Bertie van Zyl (Edms) Bpk – Paul Bester
• Romagnola: Rosengarten Farms – Armando Balocco
• Santa Gertrudis: F Rautenbach – Freddie Rautenbach
• Simmentaler: Tendele Farms-trust – Willem Botha
• Sussex: CB Cillié – Regter C Cillié
’n Pinzgauer-bul van die Bertie van Zyl-stoet, vertoon deur Paul Bester, is vanjaar as die top Elite-bul gekroon. – Persverklaring
Spesiale foto-erkenning aan Dries Myburgh.
Previous articleGeslaagde opleidingsdag vir wildplaaswerkers
Next articleChallenging wine grape season